Na osnovu Odluke Vlade Bosansko-podrinjskog kantona Goražde, broj:03-14-1395/16 od 02.09.2016.godine, o davanju saglasnosti na Program utroška sredstava Ministarstva za privredu Bosansko-podrinjskog kantona Goražde za podršku unapređenja usluga javnih preduzeća sa područja Bosansko-podrinjskog kantona Goražde za 2016.godinu, utvrđenog na ekonomskom kodu 614400 (HAP 001)–Subvencije javnim preduzećima Ministarstva za privredu za 2016.godinu, Ministarstvo za privredu Bosansko-podrinjskog kantona Goražde ***o b j a v lj u j e:***

**J A V N I  P O Z I V**

*za odabir korisnika sredstava po Programu utroška sredstava Ministarstva za privredu Bosansko-podrinjskog kantona Goražde za podršku unapređenja usluga javnih preduzeća sa područja Bosansko-podrinjskog kantona Goražde za 2016.godinu*

**I PREDMET NATJEČAJA**

Predmet javnog poziva je prikupljanje zahtjeva-projekata Javnih preduzeća sa područja Općine Goražde za raspodjelu grant sredstava po Programu utroška sredstava Ministarstva za privredu Bosansko-podrinjskog kantona Goražde za podršku unapređenja usluga javnih preduzeća sa područja Bosansko-podrinjskog kantona Goražde za 2016.godinu, utvrđenih u budžetu Ministarstva za privredu Bosansko-podrinjskog kantona Goražde ne ekonomskom kodu 614400 (HAP 001)- Subvencije javnim preduzećima.

**II CILJEVI I APLIKANTI**

Aplikanti mogu podnijeti aplikacije-zahtjeve i Projekte za ostvarivanje subvencija po ovom programu za dva specifična cilja:

* podrška u nabavci i sanaciji primarnog cjevovoda pitke vode u Fabrici vode Vitkovići;
* podrška u realizaciji projekta izrade dokumentarnog filma vezanim za 20 godina postojanja Bosansko-podrinjskog kantona Goražde.

Prvi poseban cilj je osiguranje podrške J.K.P. „6 Mart“d.o.o. Goražde u nabavci prioritetne opreme i cjevovoda koja se odnosi na sanaciju primarnog cjevovoda u Fabrici vode u Vitkovićima s ciljem pružanja što kvalitetnijeg snabdijevanja pitkom vodom građana Goražda.

Drugi poseban cilj Programa je pružanje podrške J.P.RTV BPK Goražde u Projektu-Izrade dokumenatarnog filma vezanim za 20 godina postojanja Bosansko-podrinjskog kantona Goražde koji će biti ujedno trajni dokument retrospektive i događanja na području Bosansko-podrinjskog kantona Goražde.

**III POTREBNA SREDSTVA**

Potrebna sredstva za provođenje Programa iznosi **50.000,00 KM**.

Minimalni i maksimalni iznos granta za finsiranje ili sufinansiranje projekata iz sredstava ovog programa su definisani u rasponu za svaki specifični cilj, kako je prikazano u tabeli.

|  |  |  |  |  |
| --- | --- | --- | --- | --- |
| r.br | Poseban cilj | Ukupan budžet po komponenti | Minimalni iznos granta | Maksimalni iznos granta |
| 1. | Podrška u nabavci i sanaciji primarnog cjevovoda pitke vode u Fabrici vode Vitkovići; | 30.000 | 10.000 | 30.000 |
| 2. | Podrška u realizaciji projekta izrade dokumentarnog filma vezanim za 20 godina postojanja Bosansko-podrinjskog kantona Goražde. | 20.000 KM | 10.000 KM | 20.000 KM |

**IV KRITERIJI ZA RASPODJELU SREDSTAVA**

**Opći uslovi za učešće u programu:**

* Da su registrovani kao javna preduzeće u skladu sa odredbama Zakona o Javnim

preduzećima (Sl.novine FBiH, broj:08/05 i 81/08 i 22/09);

* da imaju registraciju i sjedišta na prostoru Bosansko-podrinjskog kantona Goražde;
* da obavljaju djelatnost na prostoru Bosansko-podrinjskog kantona Goražde;
* da se ne nalaze u procesu stečaja ili likvidacije;
* da nemaju neizmirenih obaveza za poreze i doprinose,osim obaveza za koje su obuhvaćene ugovorom o reprogramiranju obaveza;
* da su registrovana minimalno 2 godine od dana podnošenja aplikacija za učestvovanje u

Programu;

* Da su dostavili Izvještaj o utrošku sredstava iz protekle godine (ukoliko su dobijali sredstva).

**Evaluacija za dostavljanje prijedloga projekata:**

Evaluacija aplikacija se provodi na osnovu administrativne provjere projektne dokumentacije iz koje će se evidentirati indikatori: kvalitet urađenog projekta, ciljevi kroz realizaciju projekta (proizvodni ili administarativni), broj uposlenih u javnim preduzećima i specifičnost korištenja usluga ili radova. Komisija će procjenjivati vrijednost gore navedenih indikatora i o tome dati konačnu ocjenu.

Prioritet kod dostave prijedloga projekata će se dati javnom preduzeću za učestvovanje u Programu koje vrši nabavku uređaja i opreme koje omogućavaju efikasnije i stabilnije pružanje postojećeg nivoa usluga javnih preduzeća.

**V PRAVO UČEŠĆA**

Pravo učešća za korištenje sredstava imaju Javna preduzeća, sa sjedištem na području Općine Goražde i to J.K.P „6 Mart“ i J.P.RTV BPK Goražde.

VI. OBAVEZNI PRILOZI

Uz aplikacioni obrazac za projekte, obavezni prilozi su:

* Sudsko rješenje o registraciji sa svim pojedinačnim prilozima;
* Uvjerenje o izmirenim obavezama od poreske uprave;
* Uvjerenje o izmirenju obaveza PIO/MIO sa podacima o broju prijavljenih radnika;
* Uvjerenje da odgovorna osoba u posljednjih 5 godina nije osuđivana u sudskom postupku za kršenje zakona u smislu poslovnog ponašanja;
* Uvjerenje da nije pred stečajem ili likvidacijom;
* Izvještaj o finansijskom osiguranju (bilans stanja i bilans uspjeha za prethodnu godinu);

Uvjerenja nesmiju biti starija od 3 (tri) mjeseca računato od dana podnošenja zahtjeva, a kopije Uvjerenja i drugih dokumenata moraju biti ovjerene.

**VII. OBRAZAC APLIKACIONE FORME ZA PROJEKTE**

Obrazac aplikacione forme za projekte je sastavni dio Javnog poziva.

**VIII. PREUZIMANJE JAVNOG POZIVA**

Javni poziv sa Aplikacionim obrascima za projekte kao i Program Ministarstva za privredu Bosansko-podrinjskog kantona Goraže mogu se preuzeti u prostorijama Ministarstva za privredu Bosansko – podrinjskog kantona Goražde, ulica Maršala Tita 13, kao i Službenoj internet stranici Vlade Bosansko – podrinjskog kantona Goražde www.bpkgo.ba.

**IX. TROŠKOVI PROGRAMA-PROJEKTA**

U postupku Javnog poziva Ministarstvo za privredu Bosansko-podrinjskog kantona Goražde ne snosi nikakve troškove učesnicima natjecanja, te zadržava pravo da projekat-program prihvati u cijelosti, djelomično ili ga potpuno odbije, poništi javni poziv ili odbaci sve projekte-programe u bilo koje vrijeme prije sklapanja Ugovora. Prispjela dokumentacija o programima -projektima se ne vraća.

X. OSTALE ODREDBE

Sa kandidatima čiji se projekt-program prihvati, Ministarstvo za privredu će potpisati Ugovor o implementiranju dodijeljenih sredstava, kojim će biti preciziran način i dinamika korištenja odobrenih sredstava, te nadzor nad utroškom istih u namijenjene svrhe.

Sve dopunske informacije vezane za Javni poziv mogu se dobiti svakim radnim danom

putem telefona broja 038/228-640 od 08,00 do 16,00 sati.

**XI. PODNOŠENJE PRIJAVA**

Aplikacioni obrazac sa programom – projektom i traženim prilozima dostavlja se u zatvorenoj koverti na protokol Ministarstva za privredu na adresu:

**Ministarstvo za privredu Bosansko-podrinjskog kantona Goražde**

**ul. Višegradska 2a, Goražde 73000, sa naznakom: Za Javni poziv za odabir korisnika sredstava po Programu utroška sredstava Ministarstva za privredu Bosansko-podrinjskog kantona Goražde za podršku unapređenja usluga javnih preduzeća sa područja Bosansko-podrinjskog kantona Goražde za 2016.godinu**

**„NE OTVARAJ“**

Rok za dostavljanje ponuda je 15 dana od dana objavljivanja poziva na oglasnoj ploči Bosansko-podrinjskog kantona Goražde i sredstvima javnog informisanja.

Broj:\_\_\_\_\_\_\_\_\_\_\_\_\_\_\_\_\_\_

Goražde, \_\_\_\_\_\_\_\_\_\_\_\_\_\_

**M I N I S T A R**

***Meho Mašala***